CELEX: 32003R1465
Language: ro
Date: 2003-08-19 00:00:00
Title: Regulamentul (CE) nr. 1465/2003 al Comisiei din 19 august 2003 de modificare a Regulamentului (CE) nr. 1508/2001 de stabilire a standardului de comercializare pentru ceapă

03/Volumul 48
            
            
               RO
            
            
               Jurnalul Ofícial al Uniunii Europene
            
            
               219
            
         32003R1465
   
               L 210/4
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1465/2003 AL COMISIEI
   
   din 19 august 2003
   de modificare a Regulamentului (CE) nr. 1508/2001 de stabilire a standardului de comercializare pentru ceapă
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), modificat ultima dată de Regulamentul (CE) nr. 47/2003 al Comisiei (2), în special articolul 2 alineatul (2),
   întrucât:
   
               (1)
            
            
               Regulamentul (CE) nr. 1508/2001 al Comisiei (3), modificat de Regulamentul (CE) nr. 46/2003 (4), stabilește standardul de comercializare pentru ceapă, în special în ceea ce privește prezentarea și marcajul.
            
         
               (2)
            
            
               Ambalajele de comercializare care conțin amestecuri de ceapă de diferite culori devin frecvente pe piață, ceea ce permite satisfacerea cererii anumitor consumatori.
            
         
               (3)
            
            
               Comerțul loial impune ca ceapa comercializată în același ambalaj să aibă o calitate uniformă. Acest lucru atrage după sine necesitatea ca ceapa de diferite culori din același ambalaj de comercializare să fie omogenă în ceea ce privește calitatea, precum și, pentru fiecare culoare în parte, aceasta să fie omogenă din punct de vedere al originii, calității și mărimii. De asemenea, în ceea ce privește tipul de ambalaj de comercializare, este oportun să se indice fiecare dintre culorile prezente, precum și țara de origine pentru fiecare dintre culori.
            
         
               (4)
            
            
               Regulamentul (CE) nr. 1508/2001 trebuie, prin urmare, modificat în consecință.
            
         
               (5)
            
            
               Măsurile prevăzute de prezentul regulament sunt în conformitate cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1508/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 7, 11.1.2003, p. 64.
   
      (3)  JO L 200, 25.7.2001, p. 14.
   
      (4)  JO L 7, 11.1.2003, p. 61.
   ANEXĂ
   Anexa la Regulamentul (CE) nr. 1508/2001 se modifică după cum urmează:
   
               1.
            
            
               la titlul V (dispoziții privind prezentarea) punctul A (uniformitate), se inserează al doilea paragraf, după cum urmează:
               „Cu toate acestea, ambalajele de comercializare, cu o greutate netă care nu depășește trei kilograme, pot conține amestecuri de ceapă de diferite culori, cu condiția să fie uniforme din punctul de vedere al calității și, pentru fiecare culoare în parte, să fie uniforme din punctul de vedere al originii, soiului și mărimii.”;
            
         
               2.
            
            
               la titlul VI (dispoziții privind marcajul), punctele B (natura produselor) și C (originea produselor) se înlocuiesc cu următorul text:
               „B.   Natura produselor
               
                           —
                        
                        
                           «ceapă», în cazul în care conținutul nu este vizibil din exterior;
                        
                     
                           —
                        
                        
                           în cazul ambalajelor de comercializare care conțin un amestec de ceapă de diferite culori:
                           
                                       —
                                    
                                    
                                       «ceapă amestecată» sau o denumire echivalentă;
                                    
                                 
                                       —
                                    
                                    
                                       în cazul în care conținutul nu este vizibil din exterior, trebuie să se specifice numărul minim de bucăți de ceapă de fiecare culoare pe care le conține ambalajul.
                                    
                                 
                     C.   Originea produselor
               
                           —
                        
                        
                           țara de origine și, facultativ, sectorul sau denumirea locului în care sunt produse, indiferent dacă este național, regional sau local.
                        
                     
                           —
                        
                        
                           în cazul ambalajelor de comercializare care conțin un amestec de ceapă de diferite culori și origini, țara de origine trebuie menționată imediat lângă denumirea culorii respective.”